**Sarunu procedūras „Microsoft licenču noma saskaņā ar „Microsoft School and Campus Agreement” noteikumiem uz visām RTU valdījumā esošajām datorsistēmām” (iepirkuma ID Nr.: RTU-2015/110)**

**izvēles pamatojums**

Rīgas Tehniskā universitāte (turpmāk – RTU) sarunu procedūru „Microsoft licenču noma saskaņā ar "Microsoft School and Campus Agreement" noteikumiem uz visām RTU valdījumā esošajām datorsistēmām” (iepirkuma identifikācijas Nr. RTU-2015/110) organizē, nepublicējot paziņojumu par līgumu, pamatojoties uz Publisko iepirkumu likuma 63.panta pirmās daļas 2.punktu. Sarunu procedūras piemērošana ir saskaņota ar Iepirkumu uzraudzības biroju (2015.gada 1.jūlija vēstule Nr. 2-3/2197 “Par sarunu procedūras piemērošanu”).

RTU savas operatīvās darbības nodrošināšanai izmanto Microsoft programmatūru gan lietojumprogrammatūras, gan serveru programmatūras līmenī. Sākot ar 2013. gadu to ir papildinājusi arī Microsoft bāzēta mākoņa (Cloud) programmatūras izmantošana. 2013. gadā uzsākts un 2015. gada laikā ir plānots pilnībā pabeigt visu RTU studējošo e-pastkastīšu izvietošanu uz mākoņa bāzētas Microsoft programmatūras, kas tiks nodrošināta, izmantojot pakalpojumu Microsoft Office 365. Uz doto brīdi arī daļa no RTU darbiniekiem pieejamo IT pakalpojumu klāsta tiek darbināta, izmantojot Microsoft mākoņa pakalpojumu Microsoft Office 365 un šo pakalpojumu klāstu 2015. gada laikā ir plānots ievērojami paplašināt. Tādā veidā tiek nodrošināts IT izmaksu ietaupījums, jo tiek atslogota RTU IT infrastruktūra un tiek samazinātas licenču iegādei nepieciešamās izmaksas. Papildus minētajam, Microsoft programmatūra tiek izmantota arī serveros, kas nodrošina gan serveru darbību, gan centralizētu ar Microsoft operētājsistēmu darbinātu darbstaciju pārvaldi. Līdz ar to, darbstaciju, serveru un Office 365 infrastruktūra uz pašreiz nodrošina ievērojamu misijas kritisku IT pakalpojumu apjomu un to darbības traucējumi ir saistīti ar RTU darbības pamatprocesu apdraudējumu.

Ņemot vērā iepriekš minēto, plānojot Microsoft programmatūras licenču iegādi, RTU ir svarīgi ne tikai nopirkt licences, bet arī saņemt ar to saistītu programmatūras produktu atbalstu, apkalpošanu un tiešsaistes pakalpojumus tādā kvalitātes līmenī, lai neradītu riskus nodrošinātās IT infrastruktūras darbībā. Bez papildus Microsoft produktu atbalsta, apkalpošanas un tiešsaistes pakalpojumiem, tiek izraisīts risks, ka Microsoft programmatūras produktu neatbilstošas darbības rezultātā, RTU nav iespējas saņemt tūlītēju un kvalificētu palīdzību, kā rezultātā var izveidoties situācija, ka nav iespējams īstenot ar šo programmatūras produktu saistīto pamatdarbības procesu darbību, piemēram, RTU studiju procesa īstenošanu.

Papildus minētajam, lai RTU varētu pilnvērtīgi turpināt uzsākto Microsoft programmatūras ieviešanas projektu gaitu, RTU ir būtiski minētos atbalsta, apkalpošanas un tiešsaistes pakalpojumus saņemt no atbilstoši kvalificēta un kompetenta partnera Latvijas teritorijā. Tā kā SIA “DPA”, reģ. Nr. 40003351675 izņēmuma tiesības ir noteiktas ar Microsoft Ireland Operation Ltd. 31.10.2014. pilnvarojuma vēstuli un SIA “Microsoft Latvia” 04.06.2015. vēstuli Nr.01/059-15, tad balstoties uz iepriekš minēto informāciju līgumu iespējams noslēgt tikai ar vienu programmatūras piegādātāju – SIA “DPA”.